Keď cestujúci vyrazí vlakom z Bratislavy do Zvolena, bude mu to trvať necelé tri hodiny. Takýto scenár je však málo pravdepodobný. Rýchlik Urpín by síce v tomto ambicióznom čase dokázal zdolať trasu dlhú takmer 200 kilometrov, na rozbitej trati však musí miestami znížiť rýchlosť aj na 40 kilometrov za hodinu.
Tento fakt sa má od decembra premietnuť aj v novom grafikone železníc. Doteraz totiž národný dopravca sľuboval nereálny čas na prepravu. Meškanie spojov na jednej z kľúčových južných tepien sa má od polovice decembra skončiť. Vlaky však nezačnú jazdiť rýchlejšie, ale železnice upravili čas prepravy. Cesta po novom bude už aj na papieri trvať dlhšie o 20 minút.
Okrem zreálnenia časov však s novým cestovným poriadkom prídu aj zmeny, ktorým sa ľudia musia reálne prispôsobiť. V niektorých prípadoch aj upraviť svoje doterajšie návyky. Veľké novinky budú od decembra najmä na hlavnom ťahu medzi Bratislavou a Košicami, kde sa rušili zastávky. Hoci grafikon, ktorý má redakcia HN k dispozícii, nie je ešte oficiálne zverejnený, veľké škrty by sa už v ňom robiť nemali. HN pripravili prehľad, čo sa v cestovnom poriadku zmení.
Zostáva vám 82% na dočítanie.